REPUBLIKA HRVATSKA

KOPRIVNIČKO-KRIŽEVAČKA ŽUPANIJA

**OSNOVNA ŠKOLA LEGRAD**

**L E G R A D**

 Petra Zrinskog 10, Legrad, 48316 Đelekovec

 Tel.: 048/222-172, tel./fax: 048/835-011

 e-mail: ured@os-legrad.skole.hr

KLASA: 602-02/19-01/72

URBROJ: 2137-34-19-06

Legrad, 22.10.2019.

Na temelju članka 127. Zakona o odgoju i obrazovanju u osnovnoj i srednjoj školi („ Narodne novine” broj 87/08., 86/09., 92/10.,105/10., 90/11., 16/12., 86/12., 94/13., 136/14.-RUSRH, 152/14., 7/17. i 68/18.) članaka 38. – 42. Zakona o ustanovama („Narodne novine“ broj 76/93., 29/97., 47/99. i 35/08.), te članka 85. Statuta Osnovne škole Legrad na 22. sjednici održanoj 22.10.2019.Školski odbor Osnovne škole Legrad donio je

**ODLUKU O IMENOVANJU RAVNATELJA**

**I.**

**Dragutin Marcinjaš**, diplomirani učitelj razredne nastave, imenuje se ravnateljem Osnovne škole Legrad na vrijeme od pet godina.

**II.**

Mandat ravnatelja počinje s danom **15.11.2019.**

**III.**

Ova Odluka stupa na snagu nakon dobivene suglasnosti ministra/ice znanosti i obrazovanja u skladu s člankom 127. stavcima 13. i 14. Zakona o odgoju i obrazovanju u osnovnoj i srednjoj školi.

**Obrazloženje**

Školski odbor Osnovne škole Legrad raspisao je natječaj za imenovanje ravnatelja*/ice.* Natječaj je objavljen dana 18.9.2019. u „Narodnim novinama“ broj 88/19. i na mrežnim stranicama Osnovne škole Legrad.

Postupak imenovanja ravnatelja/ice proveden je u skladu s člankom 127. Zakona o odgoju i obrazovanju u osnovnoj i srednjoj školi te odredbama Statuta Osnovne škole Legrad.

U skladu s člankom 127. stavkom 12. Zakona o odgoju i obrazovanju u osnovnoj i srednjoj školi, održane su sjednice Učiteljskog vijeća, Vijeća roditelja i Skupa radnika, a nakon provedenog tajnog glasovanja navedena tijela dostavila su Školskom odboru pisane zaključke o stajalištima tih tijela u postupku imenovanja ravnatelja/ice.

Članovi Školskog odbora su na svojoj 22. sjednici održanoj dana 22.10.2019. proveli javno glasovanje. ZA imenovanje ravnatelja Dragutina Marcinjaša glasovalo je svih pet nazočnih članova Školskog odbora.

Ministru/ici znanosti i obrazovanja dostavit će se dokumentacija o imenovanju ravnatelja i zahtjev za dobivanje suglasnosti. Ako ministar/ica ne uskrati suglasnost u roku od 15 dana od dana dostave zahtjeva za suglasnošću, sukladno članku 127. stavku 14. Zakona o odgoju i obrazovanju u osnovnoj i srednjoj školi smatra se da je suglasnost dana.

Slijedom navedenoga Školski odbor Osnovne škole Legrad odlučio je kao u izreci.

**Pouka o pravnom lijeku:** Svaki prijavljeni kandidat na ovaj natječaj ima pravo pregledati natječajnu dokumentaciju i u roku od 15 dana od dana primitka obavijesti o imenovanju ravnatelja zatražiti sudsku zaštitu pri Općinskom sudu mjesno nadležnom prema sjedištu Osnovne škole Legrad.

Predsjednica Školskog odbora:

 Marina Kovaček, prof.